แล็ปท็อปสำหรับธุรกิจถูกสร้างขึ้นเพื่อตอบสนองความต้องการของการทำงานแบบพกพา แบบไฮบริด หรือแบบระยะไกลโดยสมบูรณ์ในปัจจุบัน คนทำงานเหล่านี้มักต้องใช้โปรเซสเซอร์อันทรงพลังมากขึ้น ที่จะสามารถรับมือกับเวิร์คโหลดและแอปพลิเคชันเฉพาะทางที่ผู้บริโภคโดยทั่วไปไม่ได้ใช้ พนักงานระยะไกลหลายคนมักจะเป็นส่วนหนึ่งในทีมที่มีกระจายอยู่ในประเทศหรือต่างประเทศโดยไม่มีเจ้าหน้าที่ฝ่ายไอทีในที่ทำงานเป็นการเฉพาะ ด้วยเหตุนี้ จึงเป็นเรื่องจำเป็นที่ฝ่ายไอทีสามารถเข้าถึงแล็ปท็อปของบริษัทและแก้ไขปัญหาต่างๆ จากระยะไกลผ่านทางคุณสมบัติการจัดการได้ง่ายในตัว เนื่องจากพนักงานมักจะทำงานกับข้อมูลละเอียดอ่อนทางธุรกิจหรือของลูกค้า จึงต้องมีคุณสมบัติการรักษาความปลอดภัยที่แข็งแกร่งมากขึ้นเช่นกัน การโจมตีทางไซเบอร์สมัยใหม่ยังคงหลบเลี่ยงมาตรการรักษาความปลอดภัยแบบใช้เฉพาะซอฟต์แวร์ จึงต้องมีโซลูชันการป้องกันที่ครอบคลุมมากขึ้น แบบฝังรากติดกับฮาร์ดแวร์ที่จะคอยป้องกันความปลอดภัยให้อุปกรณ์ในทุกระดับชั้น